У Белдзяржуніверсітэце 16 чэрвеня адкрыліся першыя курсы павышэння кваліфікацыі "Сучасныя сродкі забеспячэння бяспекі інфармацыі ў інфармацыйных сістэмах дзяржаўных органаў". Сярод слухачоў - прадстаўнікі Адміністрацыі Прэзідэнта Рэспублікі Беларусь, Нацыянальнага банка, міністэрстваў па падатках і зборах, сувязі, адукацыі, аховы здароўя, Камітэта па стандартызацыі, метралогіі і сертыфікацыі пры Савеце Міністраў, Дзяржаўнага мытнага камітэта, Мінгарвыканкама і Нацыянальнага выставачнага цэнтра "Белэкспа". Арганізавалі курсы БДУ і Дзяржаўны цэнтр бяспекі інфармацыі пры прэзідэнце Беларусі.